### Resumé

Rådgiver for Bøgevangskolen, Vejles Frie Fagskole for unge mellem 16 og 25 år med særlige behov, har anmodet om udarbejdelse af en lokalplan for ombygning og udvidelse af skolen. Skolen tilbyder et forløb i trygge ramme, hvor de unge kan udvikle deres færdigheder og blive klar til et selvstændigt voksenliv. Der planlægges for modernisering og udvidelse af skolens fællesfaciliter, undervisningsfaciliter og antallet af værelser.

Lokalplanen har været i høring i perioden 10. november 2023 til 9. januar 2024. Der er indkommet én indsigelse / bemærkning. Indsigelsen har ikke givet anledning til at anbefale ændringer i lokalplan  nr. 1407 og tillæg nr. 44.

### Sagsfremstilling

![](data:image/jpeg;base64...)

*Figur 1: Kort over lokalplanområdet*

**Planens historik**

Teknisk Udvalg besluttede på møde 20. juni 2023, pkt. nr. 153, at igangsætte udarbejdelse af lokalplan nr. 1407 og tillæg nr. 44.

Tillægget har været i fordebat fra 6. september 2023 til 21. september 2023.

Byrådet besluttede på møde 3. oktober 2023 pkt. nr. 219, at sende lokalplanen og tillægget i offentlig høring.

Lokalplanen og tillægget har været i offentlig høring fra 10. november 2023 til 9. januar 2024.

**Indsigelser / Bemærkninger og ændringer af lokalplanen**

Der er indkommet én indsigelse / bemærkning fra Ældrerådet.

Ældrerådet ser ikke, at lokalplanen vil ændre forhold, som har betydning for de personer, hvis interesse ældrerådet skal varetage.

Indsigelsen har ikke givet anledning til at anbefale ændringer i lokalplanen og tillægget.

**Overtagelsespligt / Frafaldserklæring**

Lokalplanen er privatejet og i byzone, og en frafaldserklæring er derfor ikke nødvendig.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Der nedrives ca. 120 m² og opføres 935 m². Dette øger områdets klimaaftryk. Der kompenseres noget fra dette ved genbrug af eksisterende infrastruktur, fortætning og brug af materialer med mindst muligt klimaaftryk samt fleksibel brug af bygningen Laden, der reducerer behovet for bygninger til hver funktion. Området ligger bynært og tæt på bus og butikker, hvilket mindsker udledning til kørsel.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 6. februar 2024, punkt 29:

**at** udvalget anbefaler overfor Byrådet, at lokalplan nr. 1407 og tillæg nr. 44 til [adresse] kommuneplan 2021-2033 vedtages endeligt,

**at** indsigelsen har ikke har givet anledning til at anbefale ændringer i lokalplanen og tillægget, og

**at** indsigeren orienteres om Byrådets behandling af indsigelserne og om Teknik & Miljøs bemærkninger til indsigelsen.

#### Beslutning fra Teknisk Udvalg, den 6. februar 2024, punkt 29:

Anbefalet.

Nanna Mogensen var fraværende.

#### Beslutning fra Økonomiudvalget, den 26. februar 2024, punkt 59:

Anbefales.

Fraværende: Victor Madsen og Tejs Larsen.

### Beslutning

Godkendt.

Fraværende: Amanda Lassen. I stedet mødte Kjeld Eriksen.